b"\n_START_ARTICLE_\nDracula poeg\n_START_SECTION_\nS\xc3\xbc\xc5\xbeee\n_START_PARAGRAPH_\nKrahv Alucard saabub Katherine Caldwelli kutsel Ungarist Ameerika \xc3\x9chendriikidesse. Koos krahvi saabumisega sureb Katherine'i isa, kes p\xc3\xa4randab kogu oma raha \xc3\xbchele t\xc3\xbctrele, Claire'le, ja maja teisele, Katherine'le._NEWLINE_Krahv ja Katherine hakkavad salaja kohtuma ja k\xc3\xb5igile \xc3\xbcllatuseks nad abielluvad. Naise ekskallim Frank Stanley \xc3\xbcritab seda kuuldes krahvi tappa tulistades teda p\xc3\xbcstolist, kuid kuulid lendavad l\xc3\xa4bi Alucardi ja tabavad Katherine'i, vigastamata krahvi. Frank jookseb paanikas minema ja tunnistab hiljem politseile, et ta tappis Katherine'i, mille j\xc3\xa4rel ta vangi pannakse._NEWLINE_Samal ajal avastavad professor Harry Brewster, ungari professor Lazlo ja \xc5\xa1erif Dawes, et krahv Alucard tagurpidi loetult on tegelikult hoopis krahv Dracula, vampiir._NEWLINE_Katherine, kes on k\xc3\xbcll surnuks juba tunnistatud, kuid keda professor Brewster p\xc3\xa4rast tulistamist elusa ja tervena krahviga koos oli n\xc3\xa4inud, ilmus Franki juurde vangikongi ja r\xc3\xa4\xc3\xa4gib, et kogu lugu oligi tema plaanitud, et saada vampiiriks ja elada igavesti ning et ta soovib, et ka Frank vampiiriks hakkaks. Ta \xc3\xbctleb, et tegelikult ta krahvi ei armasta, krahv oli vaid t\xc3\xb6\xc3\xb6riist vampiiriks saamisel ning n\xc3\xbc\xc3\xbcd tuleb ta h\xc3\xa4vitada. Ta aitab Franki kongist v\xc3\xa4lja._NEWLINE_Frank otsib enne p\xc3\xa4ikeset\xc3\xb5usu \xc3\xbcles krahvi kirstu, kus ta p\xc3\xa4eviti magab, ja p\xc3\xb5letab selle. Kuigi Dracula j\xc3\xb5uab kirstuni, ei suuda ta oma pelgupaika tulest kustutada. Horisondi tagant t\xc3\xb5useb p\xc3\xa4ike ja krahv sureb._NEWLINE_Peagi j\xc3\xb5uavad s\xc3\xbcndmuspaigale ka professorid ja \xc5\xa1erif, kuid leiavad eest vaid Dracula j\xc3\xa4\xc3\xa4nused. Edasi suunduvad nad krahvi ja Katherine'i majja, kus Frank parajasti Katherine'i p\xc3\xb5letab."